สาวปิ๊ง! ซิ่งแท๊งค์

"*พันท์เซอร์ วอร์!
(ยานเกราะเดินหน้า!)*"
―นิชิซึมิ มิโฮะ
**สาวปิ๊ง! ซิ่งแท๊งค์** (ガールズ&パンツァー *Gāruzu ando Pantsā*) หรือเรียกทับศัพท์ว่า **เกิรลส์อุนด์พันท์เซอร์** (จากชื่อภาษาอังกฤษ: *Girls und Panzer*) บ้างย่อเป็น **จียูพี** (GuP) และ **การุปัน** *(GāruPan)* เป็นซีรีย์อนิเมะแนวกีฬา ดำเนินการสร้างโดยค่ายแอคตาส (Actas) ว่าด้วยการแข่งขันกันระหว่างโรงเรียนสตรีแห่งต่าง ๆ ในกีฬาจำลองการสงครามรถถัง อนิเมะชุดนี้กำกับโดยซึโตมุ มิซึชิม่า เขียนบทโดยเรย์โกะ โยชิดะ และอำนวยการสร้างโดยคิโยชิ ซึกิยาม่า ตอนส่วนใหญ่ออกอากาศในญี่ปุ่นระหว่างเดือนตุลาคมถึงเดือนธันวาคม ปี 2012 โดยในระหว่างการฉาย ได้มีการออกอากาศตอนรีแค็ป (Recap) สองตอนเป็นการคั่นเวลาเนื่องจากปัญหาความล่าช้าในการสร้าง อนิเมะสองตอนสุดท้ายออกอากาศในเดือนมีนาคมของปี 2013 และมีการปล่อยตอนโอวีเอ (Original Video Animation) ออกมาในเดือนกรกฎาคม ปี 2014

## ภาพรวม

### ฉากหลัง

เนื้อเรื่องของซีรีย์อนิเมะชุดนี้มีฉากหลังอยู่ในโลกที่รถถังสมัยสงครามโลกครั้งที่สองถูกใช้เพื่อการแข่งขันกีฬา และมีเรือบรรทุกขนาดใหญ่ เรียกว่า "เรือโรงเรียน" (Academy Ships) เป็นที่ตั้งของชุมชนเคลื่อนที่บนท้องทะเล ในบรรดากิจกรรม (หรือชมรม) ที่เหล่านักเรียนหญิงสามารถเลือกเข้าร่วมได้ หนึ่งในกิจกรรมที่ได้รับความนิยมมากที่สุดคือ "*เซนฉะโด*" (戦車道 แปลว่า: "ศาสตร์แห่งยานเกราะ") ศิลปะการควบคุมรถถัง ซึ่งนับเป็นศิลปะการต่อสู้ดั่งเดิมรูปแบบหนึ่ง

### เนื้อเรื่อง

นิชิซึมิ มิโฮะ เด็กสาวจากตระกูลผู้เชี่ยวชาญศิลปะเซนฉะโดผู้มีความหลังฝังใจกับเหตุการณ์ในอดีต ได้ตัดสินใจย้ายมาเรียนที่โรงเรียนสตรีโออาไร เพื่อหลีกหนีจากศิลปะเซนฉะโด เพราะเธอทราบมาว่าโรงเรียนดังกล่าวไม่มีการเรียนการสอนกีฬาชนิดดังกล่าวอีกต่อไป ทว่า หลังจากมิโฮะได้ทำความรู้จักกับเพื่อนร่วมห้องและเริ่มใช้ชีวิตในรั่วโรงเรียนใหม่ได้ไม่นาน คณะสภานักเรียนได้ประกาศว่าจะนำเซนฉะโดกลับมาสอนที่โออาไรอีกครั้ง และได้บังคับให้มิโฮะ นักเรียนเพียงคนเดียวที่เคยมีประสบการณ์มาก่อนกับกีฬานี้ให้สมัครเข้าชมรม แม้ในตอนแรกจะไม่เต็มใจเข้าร่วมเท่าไหร่นัก แต่ไม่นานมิโฮะก็กลับมาคุ้นชินและเริ่มสนุกกับเซนฉะโดอีกครั้ง หลังจากนั้น โออาไรต้องเตรียมตัวเข้าร่วมการแข่งขันเซนฉะโดระดับชาติ ที่จัดขึ้นเป็นประจำทุกปี ซึ่งหมายถึงการเผชิญหน้ากับโรงเรียนอื่น ๆ มิโฮะกลายมาเป็นหัวหน้าทีมเซนฉะโดของโรงเรียน และผู้บัญชาการของทีมปลาอังโกะ ที่ประกอบไปด้วยเหล่าเพื่อนใหม่ของเธอ อันประกอบไปด้วย — ซาโอริ ทาเคเบะ สาวน้อยผู้เพ้อฝันถึงความรักกับหนุ่ม ๆ อิซึสึ ฮานะ ผู้สุภาพและเงียบขรึม อากิยาม่า ยูคาริ ผู้คลั่งไคล้เรื่องรถถัง และเรย์เซย์ มาโกะ ผู้ขี้เซาและดูมืดมนตลอดเวลา พร้อมกับเหล่าลูกทีมสาว ๆ อีกกว่ายี่สิบสี่คน — ไม่ว่าจะเป็น เหล่าสมาชิกระดับสูงของสภานักเรียน บรรดาสมาชิกของชมรมวอลเลย์บอลที่พึ่งถูกยุบ กลุ่มผู้ชื่นชอบศึกษาประวัติศาสตร์ กลุ่มเด็กเรียนปีหนึ่ง ในภายหลังมีสมาชิกคณะจริยธรรมนักเรียน นักเรียนชมรมช่างกล และเหล่าเกมเมอร์สาวมาเข้าร่วมเพิ่มด้วย — มิโฮะจะต้องนำพาโรงเรียนโออาไรสู่ชัยชนะให้ได้ เพราะในท้ายที่สุดเธอจะได้เรียนรู้ว่าการแข่งขันครั้งนี้มีสิ่งเดิมพันที่สำคัญยิ่งกว่าเกียรติยศของโรงเรียน หรือแม้แต่ชื่อเสียงของตัวเธอเอง

## สื่อ

### **อนิเมะ**

#### **ซีรี่ย์ทางโทรทัศน์**

*บทความหลัก: รายชื่อตอนของอนิเมะ*
ซีรี่ย์อนิเมะที่อำนวยการสร้างโดยค่ายแอคตาส เริ่มออกอากาศในประเทศญี่ปุ่นเมื่อวันที่ 9 ตุลาคมปี 2012 และมีการออกอากาศบนแพลตฟอร์มครันชีโรล โดยฉายควบคู่ไปกับการออกอากาศทางโทรทัศน์ ตอนโอวีเอถูกรวมอยู่ในแผ่นบูลเรย์และแผ่นดีวีดีที่ออกวางจำหน่ายระหว่างวันที่ 21 ธันวาคม ปี 2012 ถึงวันที่ 21 มิถุนายน ปี 2013 เพลงเปิดของอนิเมะคือเพลง "ดรีมไรส์เซอร์" โดยโชวโช (ChouCho) ในขณะที่เพลงปิดคือ "เอ็นเตอร์ เอ็นเตอร์ มิชชอน!" ขับร้องโดย ไม ฟูจิกามิ, ไอ คายาโนะ, มามิ โอซากิ, อิคุมิ นาคากามิและยูกะ อิกุจิ (ผู้ให้เสียงทีมอังโกะทั้งห้าคน) อนิเมะชุดนี้มีเซ็นไต ฟิล์มเวิร์กส์ (Sentai Filmworks) เป็นผู้ถือลิขสิทธิ์ในทวีปอเมริกาเหนือ อนิเมะเริ่มออกอากาศในพื้นที่ดังกล่าวเมื่อวันที่ 3 ธันวาคมปี 2013 และมีการออกอากาศตอนโอวีเอในวันที่ 25 กุมภาพันธ์ ปี 2014 ตอนโอวีเอที่มีเนื้อหาเกี่ยวกับศึกโรงเรียนสตรีอันซิโอได้ออกฉายในโรงภาพยนตร์ 12 แห่ง ทั่วประเทศญี่ปุ่นในวันที่ 5 กรกฎาคม และวางจำหน่ายในรูปแบบแผ่นบลูเรย์และดีวีดีในวันที่ 25 กรกฎาคม สำหรับในประเทศไทย มีบริษัทดรีม เอกซ์เพรส หรือเดกซ์ เป็นผู้ถือลิขสิทธิ์ อนิเมะภาคหลักออกอากาศในประเทศไทยผ่านทางสถานีโทรทัศน์โมโน 29 โดยเริ่มออกอากาศในวันที่ 5 มีนาคม ปี 2015 ส่วนตอนโอวีเอยังไม่มีผู้นำมาฉายในประเทศไทย

#### **รายชื่อของตอนทั้งหมด**

* ตอนที่ 1 - "เริ่มต้นสู่เซนฉะโด!"
* ตอนที่ 2 - "ขับรถถัง!"
* ตอนที่ 3 - "ลงแข่งขัน!"
* ตอนที่ 4 - "หัวหน้าหน่วยพยายามเข้า!"
* ตอนที่ 5 - "กองกำลังเชอร์แมนที่เเข็งแกร่ง!"
* ตอนที่ 6 - "ศึกรอบแรกถึงจุดเดือด!"
* ตอนที่ 7 - "ต่อไปคืออันซิโอ้!"
* ตอนที่ 8 - "ศึกปราฟด้า!"
* ตอนที่ 9 - "เข้าตาจน!"
* ตอนที่ 10 - "เพื่อนร่วมชั้น!"
* ตอนที่ 11 - "การรบอันดุเดือด!"
* ตอนที่ 12 - "ศึกหลังจากนี้ไปถอยไม่ได้เเล้ว!"

ในตอนที่ 8 ฉากที่โรงเรียนปราฟด้าร้องเพลง "คัตยูซา" ถูกเปลี่ยนเป็นเพลง "คูโรไบนิกิ" ในฉบับที่ฉายในอเมริกาเหนือ โดยเซ็นไต ฟิลม์เวิร์กส์ ด้วยเหตุผลทางด้านลิขสิทธิ์

ในระหว่างที่เกิดปัญหาความล่าช้าที่ทำให้อนิเมะสองตอนสุดท้ายถูกเลื่อนฉายไปเป็นเดือนมีนาคม ได้มีการออกอากาศตอนรีแคปมาแทนที่

* ตอนที่ 5.5 - "ขอแนะนำให้รู้จัก!"
* ตอนที่ 10.5 - "ขอแนะนำให้รู้จัก 2!"

#### **รายชื่อตอนพิเศษ OVA**

* OVA 1 - "วอเตอร์ วอร์!"
* OVA 2 - "เซอร์ไววัล วอร์!"
* OVA 3 - "สคูลชิพ วอร์!"
* OVA 4 - "อังโกลฟิช วอร์!"
* OVA 5 - "สโนว์ วอร์!"
* OVA 6 - "แบงเควท วอร์!"
* OVA 7 - "นี่แหละศึกอันซิโอ้!"
* OVA 8 - "อลิส วอร์!"
* OVA 9 - "ไทยากิ วอร์!"
* OVA 10 - "ไดค่อน วอร์!"

#### **ภาพยนตร์**

##### **สาวปิ๊ง! ซิ่งแท๊งค์: เดอฟิล์ม**

*ดูบทความหลักที่: สาวปิ๊ง! ซิ่งแท๊งค์: เดอฟิล์ม*
''***สาวปิ๊ง! ซิ่งแท๊งค์: เดอฟิล์ม***'' (''*Gāruzu ando Pantsā Gekijō-ban*'' ,ガールズ&パンツァー 劇場版) ภาพยนตร์อนิเมะภาคต่อของซีรี่ย์โทรทัศน์ เข้าฉายในโรงภาพยนตร์ที่ประเทศญี่ปุ่นในวันที่ 21 พฤศจิกายน ปี 2015 หลังจากถูกเลื่อนกำหนดฉายเป็นฤดูร้องของปีเดียว จากแต่เดิมที่มีกำหนดฉายในปีที่แล้ว

##### **สาวปิ๊ง ซิ่งแท๊งค์: ดาสไฟนอล**

*สาวปิ๊ง ซิ่งแท๊งค์: ดาสไฟนอล* ภาพยนตร์อนิเมะจำนวนหกตอน เป็นภาคต่อของ *สาวปิ๊ง! ซิ่งแท๊งค์: เดอฟิล์ม* ภาพยนตร์ตอนแรกออกฉายในประเทศญี่ปุ่นเมื่อวันที่ 9 ธันวาคม ปี 2017 ภาพยนตร์ตอนที่สองออกฉายในประเทศญี่ปุ่นในเดือนมิถุนายน ปี 2019

* พาร์ท 1
* พาร์ท 2
* พาร์ท 3
* พาร์ท 4
* พาร์ท 5
* พาร์ท 6

### **มังงะ**

*สาวปิ๊ง! ซิ่งแท๊งค์* ฉบับมังงะ ซึ่งดัดแปลงโครงเรื่องมาจากฉบับอนิเมะ โดยดำเนินเรื่องผ่านทางมุมมองของอากิยาม่า ยูคาริ ได้รับการตีพิมพ์ลงในนิตยสาร*คอมมิค แฟลบเบอร์* ของสำนักพิมพ์มีเดีย แฟกตอรี่ระหว่างวันที่ 5 มิถุนายน 2012 ถึง 5 มีนาคม 2014 มังงะนี้มีจำนวนทั้งสิ้นสี่เล่ม ในประเทศไทยมีรักพิมพ์ พับลิชชิ่งเป็นผู้ถือลิขสิทธิ์ในการแปลและจัดจำหน่าย

* สาวปิ๊ง! ซิ่งแท๊งค์

#### **มังงะภาคแยก**

นอกจากมังงะภาคหลักแล้ว *สาวปิ๊ง! ซิ่งแท๊งค์* ยังมีการออกมังงะภาคแยก ซึ่งดำเนินเรื่องก่อน ควบคู่ หรือหลังจากเหตุการณ์ในอนิเมะทางโทรทัศน์เล็กน้อย

 ไฟล์:Motto Love Love Sakusen Desu Cover.jpg
* สาวปิ๊ง! ซิ่งแทงค์: ลิตเติ้ลอาร์มี่
* สาวปิ๊ง! ซิ่งแทงค์: ลิตเติ้ลอาร์มี่ II
* ม็อตโตะ เลิฟเลิฟ ซาคุเซ็น เดสุ! (*ม็อตโตะ ราบุ ราบุ ซาคุเซ็น เดสุ!*)
* สาวปิ๊ง! ซิ่งแทงค์: ริบบ้อนวอร์ริเออร์
* เกคิโทว! มาจิน็อต เซ็น เดสุ (ศึกดวลเดือดมายิโนต์)
* เฟสเอริกะ
* Girls und Panzer der Film Variante
* ซาก้าออฟปราฟด้า (ตำนานแห่งพร้าว์ด้า)
* เดอะเฟอร์ทรีแอนด์ดิไอร่อนวิงค์วิชต์
* เดอะเวย์ออฟเดอะมีล
* อวันตี้! อันซิโอไฮสคูล